ai4bharat/Pralekha huggingface dataset:
గణాంకాలు- కార్యక్రమాల అమలు మంత్రిత్వ శాఖ
భారతదేశంలో పేరోల్ నివేదిక - అధికారిక ఉపాధి దృక్పథం
సెప్టెంబర్ 2017 నుంచి జనవరి 2021 మధ్య కాలంలో దేశంలోని 'ఉపాధి స్థితి'పై, 'కేంద్ర గణాంకాలు, కార్యక్రమాల అమలు మంత్రిత్వ శాఖ' ఆధ్వర్యంలోని 'జాతీయ గణాంకాల కార్యాలయం' పత్రిక ప్రకటన జారీ చేసింది. నిర్ణీత అంశాల్లో అభివృద్ధిని గణించడానికి, ఎంపిక చేసిన ప్రభుత్వ సంస్థల్లోని పరిపాలన దస్త్రాల ఆధారంగా ఈ ప్రకటన విడుదల చేసింది. వివరణాత్మక ప్రకటన జత చేయబడింది.
ప్రకటనను చూడటానికి ఇక్కడ క్లిక్ చేయండి.
ప్రధాన మంత్రి కార్యాలయం
కార్ వార్ లో క్రొత్త గా నిర్మించినవిమాన వాహక పలకల వంతెన వద్ద మొట్ట మొదటి సారిగా ఐఎన్ఎస్ విక్రాంత్ నిర్ధారితస్థానం లో విజయవంతం గా నిలచినందుకు ప్రశంస ను వ్యక్తం చేసిన ప్రధాన మంత్రి
కార్ వార్ లో క్రొత్త గా నిర్మించిన విమాన వాహక పలక ల వంతెన వద్ద మొట్ట మొదటి సారి గా ఐఎన్ఎస్ విక్రాంత్ తనకు కేటాయించినటుంటి స్థానం లో నిలచినందుకు ప్రధాన మంత్రి శ్రీ నరేంద్ర మాదీ ప్రశంస ను వ్యక్తం చేశారు.
భారతదేశం నౌకా దళం చేసిన ఒక ట్వీట్ కు ప్రధాన మంత్రి సమాధానాన్ని ఇస్తూ,
‘‘ప్రశంసాయోగ్యం’’ అని ఒక ట్వీట్ లో పేర్కొన్నారు.
(
సహకార మంత్రిత్వ శాఖ
ప్రాథమిక వ్యవసాయ పరపతి సంఘాల యాంత్రీకరణ
దేశవ్యాప్తంగా 63,000 ప్రాథమిక వ్యవసాయ పరపతి సంఘాలు , /లార్జ్ ఏరియా మల్టీ-పర్పస్ సొసైటీలు / రైతు సేవా సంఘాలు ల కంప్యూటరైజేషన్ కోసం 2,516 కోట్ల రూపాయల ఖర్చుతో పథకం అమలు జరుగుతోంది. కేంద్ర ప్రాయోజిత పధకంగా ఈ ప్రాజెక్టును అమలు చేయడానికి 2022 జూన్ 29న జరిగిన కేంద్ర మంత్రివర్గం ఆర్థిక వ్యవహారాల కమిటీ  సమావేశం ఆమోదం తెలిపింది.
54,752 పిఏసి / ఎల్ఏఎంపిఎస్ / ఎఫ్ఎస్ఎస్ ల కంప్యూటరీకరణ కోసం రాష్ట్రాలు/కేంద్రపాలిత ప్రాంతాల నుంచి ప్రతిపాదనలు అందాయి. హార్డ్వేర్ సేకరణ, పాత సమాచారాన్ని డిజిటలైజేషన్ చేయడం, సపోర్ట్ సిస్టమ్ ఏర్పాటు కోసం కేంద్ర ప్రభుత్వం తన వాటాగా 201.18 కోట్లు విడుదల చేసింది. ప్రాజెక్టు అమలు జరుగుతున్న తీరు పరిశీలించడానికి నాబార్డ్ కేంద్ర, రాష్ట్ర స్థాయిలో ప్రాజెక్టు మానిటరింగ్ యూనిట్లు ఏర్పాటు చేసింది. . నాబార్డ్ ఎంపిక చేసిన నేషనల్ లెవల్ ప్రాజెక్ట్ సాఫ్ట్వేర్ వెండర్  సాఫ్ట్వేర్ ను అభివృద్ధి చేసే కార్యక్రమాన్ని ప్రారంభించింది.
పని చేస్తున్న అన్ని ప్రాథమిక వ్యవసాయ పరపతి సంఘాలను ఈఆర్పీ  ఆధారిత సాధారణ సాఫ్ట్వేర్ పరిధిలోకి తీసుకు వచ్చి వాటిని రాష్ట్ర సహకార బ్యాంకులు, జిల్లా కేంద్ర సహకార బ్యాంకుల ద్వారా నాబార్డ్తో అనుసంధానించడానికి ఈ ప్రాజెక్టు రూపొందింది. దీనివల్ల రుణాలు వసూలు అవుతున్న తీరు పరిశీలించడానికి, సమన్వయం సాధించడానికి ఈ ప్రాజెక్ట్ వీలు కల్పిస్తుంది.
ప్రాథమిక వ్యవసాయ పరపతి సంఘాలు తమ కార్యక్రమాల పరిధిని విస్తరించి మల్టీపర్పస్ కోఆపరేటివ్ సొసైటీలుగా అభివృద్ధి సాధించడానికి వీలు కల్పించే మోడల్ బై-లాస్ను రాష్ట్రాలు, కేంద్రపాలిత ప్రాంతాలు, సంబంధిత వర్గాలతో చర్చించి
సహకార మంత్రిత్వ శాఖ రూపొందించింది. తమ రాష్ట్రాల్లో పనిచేస్తున్న ప్రాథమిక వ్యవసాయ పరపతి సంఘాలు మోడల్ బై-లాస్ ఆమోదం పొందేలా చూడడానికి 05.01.2023న అన్ని రాష్ట్రాలు/కేంద్రపాలిత ప్రాంతాలకు సహకార మంత్రిత్వ శాఖ మోడల్ బైలాలు పంపింది. పాడి పరిశ్రమ, చేపల పెంపకం, ఆహార ధాన్యాల నిల్వ, ఎల్పీజీ /సిఎన్జీ /పెట్రోల్/డీజిల్ పంపిణీదారు, సాధారణ సేవా కేంద్రాలు, చౌక ధరల దుకాణాలు, గ్రామాల్లో నీటిపారుదల, వ్యాపారం వంటి 25 పైగా వ్యాపార కార్యకలాపాలను నిర్వహించడానికి ప్రాథమిక వ్యవసాయ పరపతి సంఘాలకు నూతన విధానం వల్ల అవకాశం కలుగుతుంది. PACS ద్వారా ఎరువులు, విత్తనాలు మొదలైన ఇన్పుట్లను అందించడంతో సహా మోడల్ బైలాస్లో పేర్కొన్న అన్ని కార్యకలాపాలు నిర్వహించడానికి ప్రాథమిక వ్యవసాయ పరపతి సంఘాలకు జాతీయ సాఫ్ట్వేర్ సహకరిస్తుంది. .
అయితే, వ్యవసాయ రుణాల మాఫీ సహకార మంత్రిత్వ శాఖ పరిధిలోకి రాదు.
ఈ విషయాన్ని సహకార మంత్రి శ్రీ అమిత్ షా ఈరోజు రాజ్యసభలో ఒక ప్రశ్నకు లిఖితపూర్వకంగా ఇచ్చిన సమాధానంలో తెలిపారు.
మంత్రిమండలి
భారతదేశం మరియు స్వాజిలాండ్ ల మధ్య వైద్యం మరియు ఆరోగ్యం రంగంలో సహకారానికి సంబంధించినటువంటి ఎమ్ఒయు కు ఆమోదం తెలిపిన మంత్రివర్గం
భారతదేశం మరియు స్వాజిలాండ్ ల మధ్య వైద్యం మరియు ఆరోగ్యం రంగంలో సహకారానికి ఉద్దేశించిన ఒక అవగాహనపూర్వక ఒప్పంద పత్రానికి  ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఎక్స్-పోస్ట్ ఫ్యాక్టో ఆమోదం తెలిపింది. ఈ ఎమ్ఒయు పై 2018 ఏప్రిల్ 9వ తేదీన సంతకాలు అయ్యాయి.
ఈ ఎంఒయు ..
i) ఔషధాలు మరియు ఫార్మాస్యూటికల్ ప్రోడక్ట్స్;
ii) మెడికల్ కన్ స్యూమబుల్ ప్రోడక్ట్స్;
ii) వైద్య సంబంధ పరిశోధనలు;
iv) వైద్య సంబంధ సామగ్రి;
v) ప్రజల ఆరోగ్యం;
vi) సాంక్రామిక వ్యాధుల నిఘా & నియంత్రణ;
vii) స్వాస్థ్య సంబంధిత పర్యాటకం, ఇంకా
viii) పరస్పర ప్రయోజనాలు ముడిపడినటువంటి మరే ఇతర రంగంలోనైనా సహకారానికి దోహదం చేస్తుంది.
ఈ ఎమ్ఒయు యొక్క అమలును పర్యవేక్షించడానికి మరియు సహకారం తాలూకు వివరాలను మరింత విస్తరించడానికి ఒక వర్కింగ్ గ్రూపు ను ఏర్పాటు చేయడం జరుగుతుంది.
మానవ వనరుల అభివృద్ధి మంత్రిత్వ శాఖ
కేంద్ర బడ్జెట్ 2021-2022: పాఠశాల విద్య మరియు అక్షరాస్యత శాఖకు సంబంధించిన ముఖ్యాంశాలు
దేశవ్యాప్తంగా భారతీయ సంకేత భాష ప్రామాణీకరణను ప్రకటించిన కేంద్ర బడ్జెట్-2021
వినికిడి లోపం కలిగిన పిల్లల కోసం ప్రభుత్వం దేశవ్యాప్తంగా భారతీయ సంకేత భాష యొక్క ప్రామాణీకరణ దిశగా పని చేయనుంది. ఇలాంటి వారి ఉపయోగార్థం జాతీయ మరియు రాష్ట్ర పాఠ్య ప్రణాళికలను కూడా అభివృద్ధి చేయనుంది. జాతీయ విద్యా విధానం-2020 లో భాగంగా 2021-22 బడ్జెట్లో చొరవ తీసుకొని వినికిడి లోపం కలిగిన పిల్లల ఉపయోగార్థంగా ఈ అంశం ప్రకటించారు. ఈ ప్రకటనకు అనుగుణంగా, పాఠశాల విద్య మరియు అక్షరాస్యత విభాగం, విద్యా మంత్రిత్వ శాఖ ఈ ఏడాది ఏప్రిల్ నుండి ఈ క్రింద పేర్కొన్న పలు కార్యక్రమాలను చేపట్టనుంది.
- యుడీఎల్ మార్గదర్శకాల మేరకు పుస్తకాల్ని ఈ-బుక్స్గా మార్చనున్నారు.
- సంకేత భాషా వీడియోలూ అభివృద్ధి చేయబడతాయి.
- సంకేత భాష కోసం నిఘంటువు/ పదకోశం అభివృద్ధి చేయబడుతుంది.
దీక్ష మరియు పీఎం ఈ-విద్య ద్వారా వీటిని వ్యాప్తి చేయడానికి ప్రయత్నాలు జరుగుతాయి. దీనికి సంబంధించి సీఐఈటీ, ఎన్సీఈఆర్టీ మరియు ఐఎస్ఎల్ఆర్టీసీల మధ్య ఒక అవగాహన ఒప్పందం కుదిరింది. ఎన్సీఈఆర్టీ పాఠ్యపుస్తకాల ఆధారిత వీడియోలను మన భారతీయ సంకేత భాషలో అభివృద్ధి చేయడానికి ఐఎస్ఎల్ఆర్టీసీ చాలా సన్నిహిత సహకారంతో పనిచేయనుంది. ఐఎస్ఎల్ ప్రామాణీకరణ పని సమాజ సమ్మళితతకు సహకరించడంతో పాటుగా భారతదేశం అంతటా ఆచరణలో ఉన్న వివిధ సంకేత భాష యొక్క అనేక మాండలికాలలో కొంత సమైక్యతను తీసుకురావడానికి అవకాశం కల్పిస్తుంది. వినికిడి లోపంతో బాధపడుతున్న పిల్లల అభ్యాసానికి కూడా ఈ చర్య ప్రోత్సహిస్తుంది. తద్వారా వారి సామర్థ్యాన్ని వెలువరించేలా సమాన అవకాశాల్ని అందిస్తుంది. పిల్లలందరూ ఒకరితో ఒకరు సులభంగా సంభాషించుకొనేందుకు.. ఒకరినొకరు బాగా తెలుసుకొనేందుకు కూడా ఇది దోహదం చేయనుంది. పాఠశాల సంవత్సరాల్లో అభివృద్ధి చెందలేక పోయిన కాలంలో విషయ సంగ్రహణ పొందలేకపోయిన వాటిని గురించి తెలుసుకొనేలా ప్రోత్సహించడానికి ఇది సహాయపడుతుంది.
గనుల మంత్రిత్వ శాఖ
మే, 2023లో 6.4% పెరిగిన మొత్తం ఖనిజ ఉత్పత్తి
ఏప్రిల్-మే 2022-2023లో 5.8%కి చేరుకున్న సంచిత వృద్ధి
సానుకూల వృద్ధిని సూచించిన పది ముఖ్య ఖనిజాలు
మే నెల 2023  మైనింగ్ & క్వారీ రంగంలో ఖనిజ ఉత్పత్తి సూచీ 128.1గా ఉన్నది. ఇది మే 2022లో గణాంకాలతో పోలిస్తే 6.4% అధికం. ఇండియన్ బ్యూరో ఆఫ్ మైన్స్  తాత్కాలిక గణాంకాల ప్రకారం ఏప్రిల్- మే, 2022-23 కాలంలో సంచిత వృద్ధి, అంతకు ముందు ఏడాదిలో ఇదే కాలంలో పోలిస్తే 5.8% ఎక్కువ.
మే నెల 2023లో ముఖ్యమైన ఖనీజాల ఉత్పత్తి ఈ విధంగా ఉంది - బొగ్గు 762 లక్షలు, లిగ్నైట్ 35 లక్షలు, పెట్రోలియం  25 లక్షలు, ఇనుము ధాతువు 253 లక్షలు, సున్నపు రాయి 387 లక్షల టన్నుల చొప్పున ఉండగా, సహజ వాయువు  2838 క్యూబిక్ మీటర్లు, బాక్సైట్ 2386000, క్రోమైట్ 372000, సాంద్ర తామ్రం 9000, సాంద్ర సీసం 33000, మాంగనీస్ ధాతువు 329000, సాంద్ర తగరం 133000, ఫాస్ఫరేట్ 14000, మాగ్నెసైట్ 11000 టన్నుల చొప్పున, బంగారం 97 కేజీలుగా ఉంది.
మే 2022తో పోలిస్తే మే 2023లో సానుకూల వృద్ధి సాధించిన ఖనిజాలలో - మాంగనీసు ధాతువు చ మాగ్నసైట్ , సాంద్ర తామ్రం , క్రోమైట్ , సున్నపు రాయి , సాంద్ర సీసం , బొగ్గు , బాక్సైట్ , సాంద్ర తగరం  ఉన్నాయి. అదే సమయంలో, ప్రతికూల లేక తిరోగమన వృద్ధి చూపించిన ముఖ్య ఖనిజాలలో సహజవాయువు  , పెట్రోలియం  , పాస్ఫొరేట్ ,లిగ్నైట్  ఉన్నాయి.
వాణిజ్యం, పరిశ్రమల మంత్రిత్వ శాఖ
స్వేచ్ఛా వాణిజ్య ఒప్పందానికి ఇండియా,యూకె. ఉమ్మడి నిబద్ధత , ఆ దిశగా దశలవారీగా సత్వర ఒప్పందాలు.
ఇండియా , యు.కెలు 2020 జూలై 24న సంయుక్త ఆర్థిక , వాణిజ్య కమిటీ సమావేశాన్ని వర్చువల్ విధానంలో నిర్వహించాయి. ఈ సమావేశానికి కేంద్ర వాణిజ్య, పరిశ్రమల శాఖ మంత్రి శ్రీ పియూష్ గోయల్ , యుకె అంతర్జాతీయ వాణిజ్య మంత్రి శ్రీమతి ఎలిజబెత్ ట్రస్ తో కలసి సంయుక్తంగా అధ్యక్షత వహించారు. వీరికి కేంద్ర వాణిజ్య ,పరిశ్రమల శాఖ సహాయమంత్రి శ్రీ హరద్దీప్ సింగ్ పూరి, బ్రిటన్ అంతర్జాతీయ వాణిజ్య శాఖ సహాయ మంత్రి రణిల్ జయవర్దెన సహకరించారు.
కేంద్ర మంత్రి శ్రీ పియూష్ గోయల్, యుకె మంత్రి శ్రీమతి ట్రస్లు స్వేచ్ఛా వాణిజ్య ఒప్పందానికి .అలాగే దశల వారీగా త్వరగా ఒప్పందాలు కుదుర్చకునే దిశగా తమ ఉమ్మడి నిబద్ధతను వారు పునరుద్ఘాటించారు. ఈ చర్చలను మరింత ముందుకు తీసుకుపోయేందుకు కేంద్ర సహాయమంత్రి శ్రీహర్దీప్ సింగ్ పూరి, బ్రిటన్ సహాయమంత్రి జయవర్ధనెలు నెల వారీ సమావేశాలు నిర్వహిస్తారు. ఈ చర్చలను మరింత ముందుకు తీసుకుపోయేందుకు, కేంద్ర మంత్రి పియూష్ గోయల్, యుకె కేంద్ర మంత్రి ట్రస్ నేతృత్వంలో 2020 శరత్కాలంలో కొత్తఢిల్లీలో సమావేశం జరగనుంది. జీవశాస్త్రాలు, ఆరోగ్యం, ఐసిటి, ఫుడ్, డ్రింక్ వంటి వాటిపై గత జెఇటిసిఒ ఏర్పాటు చేసిన కో ఛెయిర్స్ ఆఫ్ బిజినెస్ నాయకత్వంలోని సంయుక్త వర్కింగ్ గ్రూప్లు తమ సిఫార్సులను మంత్రులకు సమర్పించాయి.
అధికారిక చర్చల అనంతరం ప్లీనరీ సెషన్ జరిగింది.
కేంద్ర వాణిజ్య పరిశ్రమల శాఖ సహాయమంత్రి శ్రీ హర్దీప్ సింగ్ పూరీ, యుకె అంతర్జాతీయ వాణిజ్య శాఖ సహాయమంత్రి రణిల్ జయవర్ధనే, యుకె పెట్టుబడుల శాఖ సహాయమంత్రి గెర్రి గ్రిమ్స్టొన్ల నాయకత్వంలో జరిగిన ఈ సమావేశంలో వ్యాపార నాయకులతో మాట్లాడారు. ఈ సమావేశంలో పాల్గొన్న వారిలో సిఐఐ,డిజి చంద్రజిత్ బెనర్జీ, ఇండియా యూకె సిఇఒ ఫోరం సహ అధ్యక్షుడు శ్రీ అజయ్ పిరమల్ ఉన్నారు.
ఇరుపక్షాలూ ఎలాంటి అరమరికలు లేకుండా చర్చలు జరిపాయి. ఇండియా-యుకె ల మధ్య ఎంతో కాలంగా ఉన్న వాణిజ్య, ఆర్థిక బంధాలను పునరుద్ధరించడంతోపాటు వాటిని మరింత బలోపేతం చేయాలని అందుకు ఉభయ పక్షాలకు గల నిబద్ధతను వారు పునరుద్ఘాటించారు. ప్రస్తుత కోవిడ్ -19 మహమ్మారిని దృష్టిలో ఉంచుకుని ఆరోగ్య రంగంలో సహకరించుకోవాలని ఇరు పక్షాలూ తీర్మానించాయి.
ఫుడ్ ప్రాసెసింగ్ పరిశ్రమల మంత్రిత్వ శాఖ
తన పథకాల ద్వారా ఫుడ్ ప్రాసెసింగ్ ఇండస్ట్రీస్ మంత్రిత్వ శాఖ  దేశవ్యాప్తంగా బలమైన ఫుడ్ ప్రాసెసింగ్/ పరిరక్షణ మౌలిక సదుపాయాలను ప్రభావవంతమైన సరఫరా లంకెను బలోపేతం చేయడం ద్వారా పంటానంతర నష్టాలు& ఉత్పత్తి, ప్రాసెసింగ్ మధ్య ఉన్న అంతరాన్ని తగ్గిస్తున్న ఆహార పరిశ్రమల మంత్రిత్వ శాఖ
తన పథకాల ద్వారా ఫుడ్ ప్రాసెసింగ్ ఇండస్ట్రీస్ మంత్రిత్వ శాఖ  దేశవ్యాప్తంగా బలమైన ఫుడ్ ప్రాసెసింగ్/ పరిరక్షణ మౌలిక సదుపాయాలను ప్రభావవంతమైన సరఫరా లంకెను బలోపేతం చేయడం ద్వారా పంటానంతర నష్టాలు& ఉత్పత్తి, ప్రాసెసింగ్ మధ్య ఉన్న అంతరాన్ని తగ్గిస్తుంది. ప్రధానమంత్రి కిసాన్ సంపద యోజన  అన్న కేంద్ర రంగ గొడుగు పథకాన్ని 2016-17 నుంచి ఎంఒఎఫ్పిఐ అము చేస్తోంది. పిఎంకెఎస్వై గల కాంపొనెంట్ పథకాల ఫలితంగా దాదాపు 194 లక్షల మెట్రిక్ టన్నుల పరిరక్షణ & ప్రాసెసింగ్ సామర్ధ్యాన్ని సృష్టించడంలో సఫలమైంది.
లోక్సభలో అడిగిన ఒక ప్రశ్నకు లిఖితపూర్వకంగా ఇస్తూ కేంద్ర ఫుడ్ ప్రాసెసింగ్ పరిశ్రమల సహాయ మంత్రి శ్రీ ప్రహ్లాద్ సింగ్ పటేల్ వెల్లడించారు. ఆత్మనిర్భర్ భారత్ అభియాన్లో భాగంగా ఎంఒఎఫ్పిఐ కేంద్ర ప్రాయోజిత పిఎం ఫార్మలైజేషన్ ఆఫ్ మైక్రో ఫుడ్ ప్రాసెసింగ్ ఎంటర్ప్రైజెస్  పథకాన్ని 2020-21 నుంచి మైక్రోఫుడ్ ప్రాసెసింగ్ సంస్థలకు ఆర్ధిక, సాంకేతిక, వ్యాపార మద్దతునిచ్చేందుకు పని చేస్తోంది. నేటివరకూ లబ్దిదారులు చేసుకునన్న దరఖాస్తులలో 18472 దరఖాస్తులను ఈ పథకం కింద మంజూరు చేయడం జరిగింది. అంతేకాకుండా, రూ. 10,900 కోట్ల వ్యయంతో ఆరేళ్ళపాటు  ఎంఒఎఫ్పిఐ అమలు చేస్తున్న కేంద్ర రంగ పథకమైన ప్రొడక్షన్ లింక్డ్ ఇన్సెంటివ్ స్కీమ్ ఫర్ ఫుడ్ ప్రాసెసింగ్ ఇండస్ట్రీ  ఆహార ప్రాసెసింగ్ రంగంలో చాంపియన్ బ్రాండ్లను సృష్టించేందుకు ఆహార ప్రాసెసింగ్ సామర్ధ్యాన్ని విస్తరింపచేయడాన్ని సులభతరం చేయడాన్ని లక్ష్యంగా పెట్టుకుంది. పిఎల్ఐఎస్ఎఫ్పిఐ కింద వివిధ వర్గాలలో సహాయాన్ని అందించేందుకు మొత్తం 180 ప్రతిపాదనలను ఆమోదించడం జరిగింది.
ప్రధాన మంత్రి కార్యాలయం
రాజస్థాన్లోని జాలోర్లో జరిగిన ప్రమాదంలో ప్రాణాలు కోల్పోయిన వారికి సంతాపం తెలిపిన ప్రధానమంత్రి
రాజస్థాన్లోని జాలోర్లో జరిగిన ప్రమాదంలో కొందరు ప్రాణాలు కోల్పోవడం పట్ల ప్రధానమంత్రి సంతాపం వ్యక్తం చేశారు. ఇందుకు సంబంధించి ఆయన ఒక ట్వీట్ చేస్తూ, రాజస్థాన్లోని జాలోర్ జిల్లాలో బస్సు ప్రమాద ఘటన వార్త అత్యంత బాధాకరమైన వార్త. ఈ దుర్ఘటనలో పలువురు ప్రాణాలు కోల్పోయినట్టు తెలిసింది. మృతుల కుటుంబాలకు నా సానుభూతి తెలియజేస్తున్నాను. గాయపడినవారు త్వరగా కోలుకోవాలని ఆకాంక్షిస్తున్నాను, అని ప్రధాని తమ సందేశంలో పేర్కొన్నారు.
గనుల మంత్రిత్వ శాఖ
గనులలో భద్రత పై సమావేశం
గనులలో భద్రతకు తీసుకోవలసిన జాగ్రత్తల గురించి డైరెక్టర్ జనరల్ ఆఫ్ మైన్స్ సేఫ్టీ  దక్షిణ మధ్య జోన్ కార్యాలయంలో దేశవ్యాప్తంగా ఉన్న ట్రేడ్ యూనియన్లతో ఈ రోజు ఒక సమావేశం జరిగింది. గనుల భద్రతకు తీసుకోవలసిన జాగ్రత్తల గురించి అనుసరించవలసిన ప్రణాళిక గురించీ, ఈ సమావేశంలో చర్చించారు.
ఈ కార్యక్రమం లో వివిధ జోన్లకు సంబంధించిన డిప్యూటీ డైరెక్టర్ జనరల్స్ శ్రీ సి. రమేష్ కుమార్, శ్రీ గుబ్బా విజయ్ కుమార్, శ్రీ డి.కె. సాహో, శ్రీ మలయ్ టికడర్, శ్రీ కె.ఎస్. యాదవ్, శ్రీ ప్రభాత్ కుమార్ మరియు సౌత్ సెంట్రల్ జోన్ కు సంబంధించిన ఇతర అధికారులు కూడా పాల్గొన్నారు.
ఈ సమావేశంలో 92 ట్రేడ్ యూనియన్లకు చెందిన ప్రతినిధులు పాల్గొన్నారు.
ఈశాన్య ప్రాంత అభివృద్ధి మంత్రిత్వ శాఖ
ఈశాన్య భారత ఔత్సాహిక రైతు - ఫార్మ్ప్రెన్యూయర్ గా ప్రేరణ ఇస్తున్న ఓ మహిళా ఐకాన్ -
ఎన్ఈఆర్సిఆర్ఎంఎస్ చొరవతో సాధించిన విజయ గాథ, డోనర్ మంత్రిత్వ శాఖ ఆధ్వర్యంలో రిజిస్టర్డ్ సొసైటీ.
మణిపూర్లోని ఉఖ్రుల్ జిల్లాలో యాపిల్ సాగుకు వాతావరణ పరిస్థితులు అనుకూలంగా ఉన్నాయి. 2019 సంవత్సరంలో, పాలంపూర్లోని ఇన్స్టిట్యూట్ ఆఫ్ హిమాలయన్ బయో-రిసోర్స్ టెక్నాలజీ  సహకారంతో నార్త్ ఈస్టర్న్ రీజియన్ కమ్యూనిటీ రిసోర్స్ మేనేజ్మెంట్ సొసైటీ , ఎన్ఈసి, కేంద్ర ప్రభుత్వం ద్వారా ఉఖ్రుల్ జిల్లాలో తక్కువ శీతలీకరణ రకాల ఆపిల్లను ప్రవేశపెట్టారు. హిమాచల్ ప్రదేశ్. ఈ కార్యక్రమానికి రైతు సంఘం నుండి, వివిధ ప్రభుత్వ మరియు ప్రభుత్వేతర సంస్థల నుండి విశేష స్పందన లభించింది.
ఈ కార్యక్రమంలో భాగంగా మణిపూర్లోని ఉఖ్రుల్లోని పోయ్ విలేజ్కు చెందిన శ్రీమతి అగస్టినా అవుంగ్షి షిమ్రే యాపిల్ సాగుకు లబ్ధిదారుగా ఎంపికయ్యారు. హిమాచల్ ప్రదేశ్లోని పాలంపూర్లోని ఇన్స్టిట్యూట్ ఆఫ్ హిమాలయన్ బయో-రిసోర్స్ టెక్నాలజీ లో శిక్షణ పొందిన రైతుల్లో ఆమె ఒకరు. కెపాసిటీ-బిల్డింగ్ మద్దతును అనుసరించి, శ్రీమతి షిమ్రే తన తోటలో ఆపిల్లను విజయవంతంగా పండించారు. ఆమె మొదటి దిగుబడి దాదాపు 160 కిలోల యాపిల్స్. వాటిని ఆమె లాభదాయకమైన ధర కిలోకి 200/- రూపాయలకు విక్రయించారు.
ఆమె విజయగాథకు స్ఫూర్తి పొంది, మరికొంత మంది రైతులు యాపిల్ తోటల పెంపకాన్ని చేపట్టారు. ఆమె ఆదర్శప్రాయమైన కృషికి, మణిపూర్ ముఖ్యమంత్రి శ్రీ. ఎన్. బీరేన్ సింగ్ ఆమెను సత్కరించారు. యాపిల్ సాగు, ఆ పంట అనంతర నిర్వహణలో శిక్షణ ఇవ్వడానికి రాష్ట్ర ప్రభుత్వం నుండి ఆర్థిక సహాయాన్ని కూడా పొందారు. తన జీవితంలో ఈ గణనీయమైన మార్పుతో ఆర్థికంగా స్వయం-స్థిరత్వం పొందేలా చేసినందుకు ఎన్ఈఆర్సిఆర్ఎంఎస్, ఎన్ఈసి, కేంద్ర ప్రభుత్వానికి షిమ్రే తన హృదయపూర్వక కృతజ్ఞతలు తెలిపారు. ఈ రోజు, ఆమె ఆత్మ నిర్భర్త కొత్త అర్థాన్ని గ్రహించారు. ఆమె కథ ఈశాన్య భారతదేశంలోని మొత్తం వ్యవసాయ సమాజానికి ఒక ప్రేరణగా నిలిచింది.
హోం మంత్రిత్వ శాఖ
సైబర్ నేరగాళ్ల మోసాలు
దేశవ్యాప్తంగా ‘సైబర్ నేరగాళ్ల మోసాల’పై ప్రశ్నకు లోక్సభలో ఇవాళ కేంద్ర హోం శాఖ సహాయ మంత్రి శ్రీ అజయ్కుమార్ మిశ్రా కింది లిఖితపూర్వక సమాధానమిచ్చారు.
సైబర్ రంగం విస్తృత వినియోగం నేపథ్యంలో సైబర్ మోసాలుసహా నేరాల సంఖ్య కూడా పెరుగుతోంది. జాతీయ నేర రికార్డుల సంస్థ  “క్రైమ్ ఇన్ ఇండియా” పేరిట దేశవ్యాప్త సమాచార క్రోడీకరణ ద్వారా నేరాలపై గణాంక సమాచారాన్ని ప్రచురించింది. ఈ మేరకు విడుదల చేసిన తాజా నివేదిక-2021కి సంబంధించినది. అయితే, నకిలీ వెబ్సైట్ల ద్వారా జరిగే మోసాలకు సంబంధించిన కేసుల నిర్దిష్ట సమాచారాన్ని ‘ఎన్సిఆర్బి’ నిర్వహించదు. రాజ్యాంగంలోని ఏడో విచ్ఛేదం కింద పోలీసు, జనజీవన భద్రత రాష్ట్రాల పరిధిలోని అంశాలు. కాబట్టి సైబర్ నేరాల ముప్పును ఎదుర్కోవడానికి తగిన మౌలిక సదుపాయాలు, అత్యాధునిక సాంకేతిక పరిజ్ఞాన సాధనాలు, సిబ్బంది-పోలీసు సిబ్బందికి శిక్షణ వగైరాలకు సంబంధించి ప్రాథమిక బాధ్యత ఆయా రాష్ట్రాలు/కేంద్రపాలిత ప్రాంతాలదే. కేంద్ర ప్రభుత్వం వాటి చట్టాల అమలు వ్యవస్థ ల సామర్థ్య వికాసానికి తగిన సలహాలు-పథకాల ద్వారా రాష్ట్ర ప్రభుత్వాలకు సహకరిస్తుంది.
సైబర్ మోసాలు, నేరాల నిరోధానికి సమగ్ర-సమన్వయంతో కూడిన యంత్రాంగాన్ని బలోపేతం చేయడానికి కేంద్ర ప్రభుత్వం చర్యలు చేపట్టింది. ఇందులో భాగంగా సైబర్ నేరాలపై అవగాహన కల్పన, హెచ్చరికలు/సలహాల జారీ, సామర్థ్య పెంపు/చట్టాల అమలు సిబ్బంది/ ప్రాసిక్యూటర్లు/న్యాయాధికారులకు శిక్షణ వగైరాలతోపాటు సైబర్ ఫోరెన్సిక్ సౌకర్యాల మెరుగుకు కేంద్ర ప్రభుత్వం చర్యలు చేపట్టింది. సమగ్ర-సమన్వయ సహిత సైబర్ నేర నిరోధంపై ‘ఎల్ఇఎ’ల కోసం ఒక చట్రం, పర్యావరణ వ్యవస్థ రూపకల్పనలో భాగంగా కేంద్ర ప్రభుత్వం ‘ఇండియన్ సైబర్ క్రైమ్ కో-ర్డినేషన్ సెంటర్’ ని ఏర్పాటు చేసింది.
మహిళలు, పిల్లలమీద సైబర్ నేరాలపై ప్రత్యేకంగా దృష్టి సారించి, అన్నిరకాల సైబర్ నేరాలను ప్రజలు నివేదించేందుకు వీలుగా ప్రభుత్వం ‘నేషనల్ సైబర్ క్రైమ్ రిపోర్టింగ్ పోర్టల్’  ప్రారంభించింది. ఇందులో నివేదించబడిన సైబర్ నేరాల సంఘటనల సమాచారం చట్ట నిబంధనల మేరకు తదుపరి చర్యల కోసం సంబంధిత రాష్ట్రం/కేంద్రపాలిత చట్ట అమలు సంస్థకు దానంతటదే చేరుతుంది. ఆర్థిక మోసాలపై తక్షణ నివేదనసహా మోసగాళ్లు నిధుల స్వాహాకు పాల్పడకుండా నిరోధించేందుకు ‘సిటిజన్ ఫైనాన్షియల్ సైబర్ ఫ్రాడ్ రిపోర్టింగ్ అండ్ మేనేజ్మెంట్ సిస్టమ్’ ప్రారంభించబడింది. ఆన్లైన్ సైబర్ ఫిర్యాదుల నమోదులో ప్రజలకు సహాయం కోసం ఉచిత సహాయ కేంద్రం ఫోన్ నం.‘1930’తో ప్రారంభించబడింది. ఇక ఇప్పటిదాకా ఆర్థిక మోసపు లావాదేవీల నిరోధం ద్వారా రూ.235 కోట్ల ప్రజాధనం ఆదా అయింది.
రక్షణ మంత్రిత్వ శాఖ
సాలిడ్ ఫ్యూయల్ డక్టెడ్ రామ్జెట్ టెక్నాలజీని ఒడిశా తీరంలో డిఆర్డీఓ విజయవంతంగా ఫ్లైట్-టెస్ట్ చేసింది
డిఫెన్స్ రీసెర్చ్ అండ్ డెవలప్మెంట్ ఆర్గనైజేషన్  సాలిడ్ ఫ్యూయెల్ డక్టెడ్ రామ్జెట్  బూస్టర్ను ఏప్రిల్ 08, 2022న ఒడిశా తీరంలోని చండీపూర్ ఇంటిగ్రేటెడ్ టెస్ట్ రేంజ్  వద్ద విజయవంతంగా పరీక్షించింది. ఈ పరీక్ష అన్ని క్లిష్టమైన వాటి విశ్వసనీయ పనితీరును విజయవంతంగా ప్రదర్శించింది. సంక్లిష్ట క్షిపణి వ్యవస్థలో పాల్గొన్న భాగాలు మరియు అన్ని మిషన్ లక్ష్యాలను చేరుకున్నాయి.
ఎస్ఎఫ్డిఆర్-ఆధారిత ప్రొపల్షన్ క్షిపణి సూపర్సోనిక్ వేగంతో చాలా సుదూర పరిధిలో వైమానిక దాడులను అడ్డుకునేందుకు వీలు కల్పిస్తుంది.ఐటీఆర్ ద్వారా అమలు చేయబడిన టెలిమెట్రీ, రాడార్ మరియు ఎలక్ట్రో ఆప్టికల్ ట్రాకింగ్ సిస్టమ్స్ వంటి అనేక శ్రేణి సాధనాల ద్వారా సంగ్రహించబడిన డేటా నుండి సిస్టమ్ పనితీరు నిర్ధారించబడింది. ఎస్ఎఫ్డిఆర్ని డిఫెన్స్ రీసెర్చ్ అండ్ డెవలప్మెంట్ లేబొరేటరీ, హైదరాబాద్, రీసెర్చ్ సెంటర్ ఇమారత్, హైదరాబాద్ మరియు హై ఎనర్జీ మెటీరియల్స్ రీసెర్చ్ లాబొరేటరీ, పూణే వంటి ఇతర డీఆర్డీఓ లాబొరేటరీల సహకారంతో అభివృద్ధి చేసింది.
ఎస్ఎఫ్డిఆర్ని విజయవంతంగా పరీక్షించిన డీఆర్డిఓని రక్షణ మంత్రి శ్రీ రాజ్నాథ్ సింగ్ అభినందించారు. దేశంలో కీలకమైన క్షిపణి సాంకేతికతలను అభివృద్ధి చేయడంలో ఇది ఒక ముఖ్యమైన మైలురాయిగా ఆయన అభివర్ణించారు. డిజైన్, డెవలప్మెంట్ మరియు టెస్టింగ్లో పాల్గొన్న బృందాలను అభినందిస్తూ..డిపార్ట్మెంట్ ఆఫ్ డిఫెన్స్ ఆర్ అండ్ డి సెక్రటరీ మరియు డిఆర్డిఓ చైర్మన్ డాక్టర్ జి సతీష్ రెడ్డి మాట్లాడుతూ ఎస్ఎఫ్డిఆర్ విజయవంతమైన ట్రయల్తో గగనతలంలోకి ప్రయోగించే క్షిపణుల పరిధిని పెంచవచ్చని అన్నారు.
మంత్రిమండలి
ఆఫ్రికా లో అభివృద్ధి సంబంధిత సహకారం అంశం పై భారతదేశాని కి మరియు యుఎఇ కి మధ్య ఎంఒయు కు ఆమోదం తెలిపిన మంత్రివర్గం
ఆఫ్రికా లో అభివృద్ధి సంబంధిత సహకారం అంశం పై భారతదేశాని కి మరియు యునైటెడ్ అరబ్ ఎమిరేట్స్ కి మధ్య ఒక అవగాహన పూర్వక ఒప్పంద పత్రాని కి  ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ఆఫ్రికా లో అభివృద్ధి కి సంబంధించిన భాగస్వామ్య పథకాల ను మరియు కార్యక్రమాల ను అమలు చేయడం కోసం ఉభయ దేశాల మధ్య సహకారాని కి సంబంధించిన ఒక ఫ్రేమ్ వర్క్ ను రూపొందించాలని ఈ ఎంఒయు నిర్దేశిస్తుంది.
ప్రయోజనాలు:
భారతదేశాని కి మరియు ఆఫ్రికా దేశాల కు మధ్య రాజకీయ పరమైన, ఇంకా ఆర్థిక పరమైన బంధాల ను పటిష్ట పరచడానికి, అలాగే మన యొక్క స్థూల వ్యూహాత్మక ప్రయోజనాల ను నెరవేర్చుకోవడానికి కూడా ఈ ప్రతిపాదన సహాయకారి కానుంది.
(
రక్షణ మంత్రిత్వ శాఖ
అభ్యాస్ విమాన పరీక్ష విజయవంతం
ఒడిశాలోని బాలసోర్ మధ్యంతర పరీక్షా శ్రేణి క్షేత్రం నుంచి 'రక్షణ పరిశోధన మరియు అభివృద్ధి సంస్థ'  అభ్యాస్ విమాన పరీక్ష- 'హై-స్పీడ్ ఎక్స్పెండబుల్ ఏరియల్ టార్గెట్'ను  ఈ రోజు విజయవంతంగా నిర్వహించింది. హీట్ ట్రయల్స్ సమయంలో రెండు ప్రదర్శన వాహనాలు విజయవంతంగా పరీక్షించబడ్డాయి. ఈ వాహనాన్ని వివిధ క్షిపణి వ్యవస్థల మూల్యాంకనం లక్ష్యంగా ఉపయోగించవచ్చు. అభ్యాస్ను డీఆర్డీఓకు చెందిన
'ఏరోనాటికల్ డెవలప్మెంట్ ఎస్టాబ్లిష్మెంట్'  రూపొందించి అభివృద్ధి చేసింది. ట్విన్ అండర్స్లంగ్ బూస్టర్ ఉపయోగించి ఎయిర్ వెహికల్ లాంచ్ చేశారు. ఇది ఒక చిన్న గ్యాస్ టర్బైన్ ఇంజిన్తో పనిచేస్తుంది. మార్గదర్శకత్వం మరియు నియంత్రణ కోసం 'ఫ్లైట్ కంట్రోల్ కంప్యూటర్  తో పాటు నావిగేషన్ కోసం ఎంఎస్ఎంఈ ఆధారిత జడత్వ నావిగేషన్ సిస్టమ్  ను కలిగి ఉంది. ఈ వాహనం పూర్తిగా స్వయంప్రతిపత్త విమాన ప్రయాణానికి తగ్గట్టుగా ప్రోగ్రామ్ చేయబడింది. ల్యాప్టాప్ ఆధారిత గ్రౌండ్ కంట్రోల్ స్టేషన్  ఉపయోగించి ఎయిర్ వెహికల్ చెక్ అవుట్ జరుగుతుంది. పరీక్ష సందర్భంగా టెస్ట్ వెహికల్ 5 కిలోమీటర్ల ఎత్తులో ఎగరడం, వాహన వేగం 0.5 మాక్, 30 నిమిషాల ఎండ్యురెన్స్  మరియు 2 జి టర్న్ సామర్ధ్యం.. విజయవంతంగా సాధించబడ్డాయి.
సమాచార, ప్రసార మంత్రిత్వ శాఖ
ఐ.ఎఫ్.ఎఫ్.ఐ. వద్ద చలన చిత్ర మాధ్యమంలో స్వాతంత్రోద్యమ చరిత్రను ప్రదర్శించిన - సి.బి.సి. ఎగ్జిబిషన్
ఈ సంవత్సరం భారత అంతర్జాతీయ చలన చిత్రోత్సవంలో "టెక్నాలజీ ఎగ్జిబిషన్" ఒక కొత్త చొరవ కాగా, సెంట్రల్ బ్యూరో ఆఫ్ కమ్యూనికేషన్ ఏర్పాటు చేసిన మరో ఎగ్జిబిషన్ "ఫ్రీడమ్ మూవ్మెంట్ & సినిమా" మరింత ఎక్కువగా ప్రజలను ఆకర్షిస్తోంది.
కాంపాల్ ఫుట్ బాల్ మైదానంలో "మల్టీ-మీడియా డిజిటల్ ఎగ్జిబిషన్" ను కేంద్ర సమాచార, ప్రసార శాఖ మంత్రి శ్రీ అనురాగ్ సింగ్ ఠాకూర్ ఈరోజు ప్రారంభించారు. ఈ సందర్భంగా ఆయన మాట్లాడుతూ, "అనేక సాంకేతిక ఆవిష్కరణలను ఉపయోగించి భారతదేశ స్వాతంత్య్ర పోరాటానికి సంబంధించిన పూర్తి కథను ఈ ప్రదర్శన తెలియజేస్తుంది. ఈ ప్రదర్శనను సందర్శించే ప్రతి ఒక్కరికీ, ముఖ్యంగా విద్యార్థులకు స్ఫూర్తిదాయకంగా ఉంటుంది. మన స్పూర్తిదాయక నాయకుల గురించి చాలా సమాచారాన్ని ఈ ప్రదర్శన ద్వారా పొందగలుగుతారు." అని పేర్కొన్నారు.
'ఆజాదీ-కా-అమృత్-మహోత్సవ్' అనే విస్తృతమైన ఇతివృత్తంతో సి.బి.సి బృందం రూపొందించిన ప్రదర్శన "కెమెరా లెన్స్" రూపంలో సందర్శకులను ఆకర్షించింది. ఎగ్జిబిషన్ హాల్ లోకి ప్రవేశించగానే, పెద్ద 12 x 10 అడుగుల ఎల్.ఈ.డి. తెరమీద ప్రముఖ దూరదర్శన్ ధారావాహిక 'స్వరాజ్' లోని దృశ్యాలను ప్రదర్శించారు. ఇది వలస పాలనకు వ్యతిరేకంగా వివిధ స్వాతంత్య్ర సమరయోధుల జీవితాలను, వారి త్యాగాలను వివరిస్తుంది.
ముందుకు వెళ్తే, 1857 స్వాతంత్య్ర సంగ్రామం తో పాటు, రాజా రామ్ మోహన్ రాయ్, నేతాజీ సుభాష్ చంద్రబోస్, కాలాపానీ, భగత్ సింగ్, చంద్రశేఖర్ ఆజాద్ ల వంటి అమరవీరులకు సంబంధించిన అరుదైన దృశ్యాలను వీక్షించవచ్చు. ఈ చిత్రాలను, వీడియోలను చాలా వరకు "ఫిల్మ్స్ డివిజన్" భాండాగారం నుండి సేకరించడం జరిగింది.
సి.బి.సి. రూపొందించిన ఒక "డిజిటల్-ఫ్లిప్-బుక్" పోస్టర్ల రూపంలో భారత స్వాతంత్య్ర పోరాట గాధలను కాలక్రమానుసారం ప్రదర్శిస్తుంది. స్వాతంత్య్ర పోరాటానికి వెన్నుదన్నుగా నిలిచిన గీతాలను వినవచ్చు, అదేవిధంగా, ప్రక్కనే ఉన్న స్పీకర్ల నుండి భారత స్వాతంత్ర నాయకుల ప్రసంగాలను కూడా వినవచ్చు.
నేతాజీ తో "కదమ్ బధాయే జా" కవాతు అనేది వాస్తవంగా అనిపించే ఒక దివ్యమైన అనుభవం, ఇక్కడ మనం "ఆజాద్-హింద్-ఫౌజ్" యూనిఫాంలో భారతదేశ స్ఫూర్తిదాయకమైన నాయకుడితో కలిసి కవాతు చేయవచ్చు, మన ఫోటో ను తీసుకోవచ్చు.
1857 స్వాతంత్య్ర పోరాటాన్ని వివరించే ఒక నాటకాన్ని వీక్షించడం అనేది ఒక అనుభూతి చెందాల్సిన దివ్యమైన అనుభవం. దృశ్య మాధ్యమం ద్వారా వాస్తవంగా అనిపించే సెట్ మీకు కొత్త మార్గంలో కకోరి రైలు యాక్షన్ ను చూసేందుకు ఇది సహాయపడుతుంది.
"ఫ్లిప్ పోస్టర్ ఎగ్జిబిషన్" లో స్వాతంత్య్ర పోరాటం నుంచి ప్రేరణ పొందిన, దేశ నిర్మాణంలో దోహదపడిన, " ఉదయకాల్, ఉపకార్, మదర్ ఇండియా, బోస్, ది ఫర్గాటెన్ హీరో" వంటి కొన్ని చిత్రాలను ఉదాహరణగా ప్రదర్శించడం జరిగింది.
"ఆజాదీ-క్వెస్ట్-గేమ్" తో పాటు స్వాతంత్య్ర సమరయోధులపై నెట్ఫ్లిక్స్ కొత్తగా ప్రారంభించిన యానిమేషన్ సిరీస్ ను కూడా ఈ సి.బి.సి. ఎగ్జిబిషన్ లో ప్రదర్శిస్తున్నారు.
ఎగ్జిబిషన్ ప్రదర్శన భాగం "డిస్కవరీస్-జర్నీ-ఆఫ్-ఇండియా" తో ముగుస్తుంది, ఇది బహు ముఖ రంగాలలో దేశం ఎలా అభివృద్ధి చెందిందనే కథనాన్ని తెలియజేస్తుంది.
ఎగ్జిబిషన్ హాల్ మధ్యలో షాహిదీ కువాన్ లేదా జలియన్ వాలా బాగ్ అమరవీరుల బావి నమూనా ఉంది. ఇక్కడ భారతదేశ స్వాతంత్య్ర పోరాటంలో ప్రసిద్ధి చెందిన వీరులతో పాటు, గుర్తింపు పొందని వీరందరికీ నివాళులు అర్పించవచ్చు.
(Visitor Counter : 117
|
ఆరోగ్య, కుటుంబ సంక్షేమ మంత్రిత్వ శాఖ
|
212.39 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 4.03 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 64,667
గత 24 గంటల్లో నమోదయిన కొత్త కేసులు 7,231
ప్రస్తుత రికవరీ రేటు 98.67%
వారపు పాజిటివిటీ రేటు 2.55%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 212.39 కోట్ల  డోసులను అధిగమించింది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 4.03 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,14,074
|
|
రెండో డోసు
|
|
1,01,06,483
|
|
ముందు జాగ్రత్త డోసు
|
|
67,54,006
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,34,563
|
|
రెండో డోసు
|
|
1,76,98,575
|
|
ముందు జాగ్రత్త డోసు
|
|
1,31,46,365
|
|
12-14 ఏళ్ల వారు
|
|
మొదటి డోసు
|
|
4,03,22,642
|
|
రెండో డోసు
|
|
3,02,03,121
|
|
15-18 ఏళ్ల వారు
|
|
మొదటి డోసు
|
|
6,16,78,588
|
|
రెండో డోసు
|
|
5,23,28,239
|
|
18-44 ఏళ్ల వారు
|
|
మొదటి డోసు
|
|
56,05,85,613
|
|
రెండో డోసు
|
|
51,30,84,139
|
|
ముందు జాగ్రత్త డోసు
|
|
6,26,98,575
|
|
45-59 ఏళ్ల వారు
|
|
మొదటి డోసు
|
|
20,39,04,016
|
|
రెండో డోసు
|
|
19,63,16,182
|
|
ముందు జాగ్రత్త డోసు
|
|
3,51,48,276
|
|
60 ఏళ్లు పైబడినవారు
|
|
మొదటి డోసు
|
|
12,75,80,356
|
|
రెండో డోసు
|
|
12,27,08,638
|
|
ముందు జాగ్రత్త డోసు
|
|
4,08,80,365
|
|
ముందు జాగ్రత్త డోసులు
|
|
15,86,27,587
|
|
మొత్తం డోసులు
|
|
2,12,39,92,816
దేశవ్యాప్త క్రియాశీల కేసుల సంఖ్య 64,667. మొత్తం పాజిటివ్ కేసుల్లో ఇది 0.15 శాతం.
భారతదేశ రికవరీ రేటు 98.67 శాతంగా ఉంది. గత 24 గంటల్లో 10,828 మంది రోగులు కోలుకున్నారు. దీంతో, కోలుకున్న రోగుల సంఖ్య  4,38,35,852 కి పెరిగింది.
గత 24 గంటల్లో 7,231 కొత్త కేసులు నమోదయ్యాయి.
గత 24 గంటల్లో మొత్తం 3,52,166 పరీక్షలు చేశారు. దేశవ్యాప్తంగా ఇప్పటివరకు 88.58 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 2.55 శాతంగా, రోజువారీ పాజిటివిటీ రేటు 2.05 శాతంగా నమోదయ్యాయి.